Marsvinfamilien

* se inndeling!

**Marsvinfamilien** (Caviidae) inngår i gruppen gnagere (Rodentia) og inkluderer cirka 20 arter fordelt i seks eller sju slekter, som videre sorteres i tre underfamilier. Alle artene hører naturlig hjemme i Sør-Amerika.

## Taksonomi

Inndelingen i arter og slekter regnes ikke som endelig avklart og kan vaiere noe mellom ulike autoriteter.

Mara (*Dolichotis patagonum*) og dvergmara (*Pediolagus salinicola*) ble begge inntil ganske nylig (2020) regnet til slekten *[[Dolichotis]]*, men ny informasjon bekrefter større ulikheter enn tidligere antatt. Dvergmara er derfor flyttet til slekten *Pediolagus*, som tidligere ble regnet som en synonym til *Dolichotis*.

Tradisjonelt har det blitt regnet med kun tre arter til slekten *[[Galea]]* («gultannmarsvin»), men en studie publisert i 2010 bekrefter at den omhandler minst fem arter. Det knytter seg dessuten usikkerhet til om underarten *G. musteloides monasteriensis* bør reises til full art (*G. monasteriensis*), slik at gruppen kan telle seks arter.

## Biologi

Mest kjent er det domestiserte marsvinet, som gjerne omtales med det vitenskapelige navnet *[[Cavia porcellus]]* og er et populært kjæledyr. Blant artene i denne familien finner man også flodsvinet (*Hydrochoerus hydrochaeris*), som er verdens største gnager. Det har blitt hevdet at prosessen med å domestisere marsvinet startet på Altiplano i Andes, nærmere bestemt i Peru og Bolivia, omkring  før vår tidsregning. Den opprinnelige arten skal ha vært fjellmarsvinet (*Cavia tschudii)*. Hollenderne introduserte marsvin til Europa på 1500-tallet, der de etter hvert ble avlet fram til en rekke ulike raser.

Med unntak av maraene, som har et kanin- eller harelignende utseende, har artene korte, tunge kropper med store hoder. De fleste har ingen synlig hale. Artene varierer i størrelse, fra de minste marsvinene med en kroppsstørrelse på omkring 22 cm og 300 gram, til det enorme flodsvinet på 106–134 cm og en vekt på typisk 35–66 kg. Maraene er de nest største artene og veier i snitt omkring 2 (dvergmara) og 8 kg (mara). Utdødde former i denne familien har veid mye mer en det store flodsvinet, som for eksempel †*[[Phugatherium]]* som var på størrelse med en tapir. Alle artene i denne familien har føtter med fire tær på framlabbene og tre tær på baklabbene. Sålene på labbene er hårløse og klørne på tærne er korte og skarpe.

Alle artene er planteetere, som i hovedsak beiter på ulikt gress og mykt løv, avhengig av art. Tannformelen (1/1, 0/0, 1/1, 3/3) er lik andre gnageres. Den sosiale organiseringen varierer mellom artene. Mange marsvin er promiskuøse, og danner ikke langvarige forhold. Maraene er monogame. Flodsvin lever normalt i grupper på opptil 10 individer, og enkelte dominate hanner danner av og til harem.

## Inndeling
Inndelingen følger IUCNs rødliste per januar 2024. Listen er nødvendigvis verken komplett eller i korrekt rekkefølge. Norske navn i «klammer» er ikke offisielle.

* Rodentia, gnagere
** Hystricomorpha, marsvingruppen
*** Hystricognathi
**** Caviomorpha
***** Cavioidea, marsvindyr
****** Caviidae, marsvinfamilien, 3 underfamilier, 7 slekter, 20+1 arter
******* Caviinae, marsvin, 3 slekter, 14+1 arter
******** *[[Cavia]]*, egentlige marsvin (6+1 arter)
********* *[[Cavia magna|C. magna]]*, «stormarsvin»
********* *[[Cavia intermedia|C. intermedia]]*
********* *[[Cavia fulgida|C. fulgida]]*
********* *[[Cavia tschudii|C. tschudii]]*, «fjellmarsvin»
********* *[[Cavia aperea|C. aperea]]*
********* *[[Cavia patzelti|C. patzelti]]*
********* *[[Cavia porcellus|C. porcellus]]*, «tammarsvin» (trolig oppstått fra fjellmarsvinet)
******** *[[Galea]]*, gultannmarsvin (5 arter)
********* *[[Galea spixii|G. spixii]]*
********* *[[Galea flavidens|G. flavidens]]*
********* *[[Galea musteloides|G. musteloides]]*
********* *[[Galea comes|G. comes]]*
********* *[[Galea leucoblephara|G. leucoblephara]]*
******** *[[Microcavia]]*, ørkenmarsvin (3 arter)
********* *[[Microcavia shiptoni|M. shiptoni]]*, 
********* *[[Microcavia niata|M. niata]]*, 
********* *[[Microcavia australis|M. australis]]*, 
******* Dolichotinae, maraer, 2 slekter, 2 arter
******** *[[Dolichotis]]*, (monotypisk)
********* *[[Dolichotis patagonum|D. patagonum]]*, mara
******** *[[Pediolagus]]*, (monotypisk)
********* *[[Pediolagus salinicola|P. salinicola]]*, dvergmara
******* Hydrochoerinae, flodsvingruppen, 2 slekter, 4 arter
******** *[[Kerodon]]*, klippemarsvin (2 arter)
********* *[[Kerodon acrobata|K. acrobata]]*, «klatremarsvin»
********* *[[Kerodon rupestris|K. rupestris]]*, «klippemarsvin»
******** *[[Hydrochoerus]]*, flodsvinslekten (2 arter)
********* *[[Hydrochoerus hydrochaeris|H. hydrochaeris]]*, flodsvin
********* *[[Hydrochoerus isthmius|H. isthmius]]*, «dvergflodsvin»

## Referanser




## Eksterne lenker
*